Sondagskool Lesreeks: Vrugte van die Gees Snr. |
Sondagskool Lesreeks: Vrugte van die Gees Snr.
algoagemeenskapskerk / 17/12/2018
Lesreeks: Vrugte van die Gees – Seniors
Hierdie is ‘n reeks oor die Vrugte van die Gees vir die Senior Sondagskool. Ons het ook ‘n reeks vir die Kinderkerk beskikbaar.
Inleiding: Vrugte van die Gees
1. SONDAGSKOOL LES: Vrugte van die Gees INLEIDING
Hierdie is ‘n inleidende les oor die Vrugte van die Gees. Ons gesels eers oor bome en vrugte dra en dat bome aan hulle vrugte geken word. Ons vrugte moes dus anders as die van die wêreld wees, sodat mense kan weet ons behoort aan Jesus.
Hierdie les het ook die gewilde ‘matching game’ om die kinders aan die verskillende vrugte ‘bekend te stel’, en dan gesels hulle bietjie oor wat elke vrug beteken en hoe dit prakties in ons alledaagse lewe sal lyk.
Ons het die ‘matching game’ in word formaat gehou as jy dalk daaraan wil verander volgens jou behoeftes.
JEUGLES – Inleiding – Vrugte van die Gees
Vrugte vd Gees – Bome
2. SONDAGSKOOL LES: Vrugte van die Gees FUNAAND
Hierdie kwartaal se tema by EPIC Jeug is die Vrugte van die Gees. Dit werk vir ons baie goed om ‘n nuwe tema aan die kinders bekend te stel in die vorm van ‘n Funaand.
Vir elke vrug gee ons ‘n definisie van die vrug, heg ‘n Bybeldeel daaraan en speel dan ‘n speletjie om dit beter te verduidelik.
JEUG FUNAAND – Vrugte van die Gees
Geduld – Origami vis
Funaand – Vrugte van die Gees PPT
3. SONDAGSKOOL LES: Liefde
As ysbreker het ons ‘n Engelse maze gevat en na Afrikaans vertaal, waarin Matt 22:37 versteek is. Die kinders moet nie net die teksvers kry nie, maar ook die maze voltooi.
Daarna kyk hulle na ‘n baie treffende video clip om die konsep van selflose liefde aan hulle te verduidelik. Die soort liefde wat in Gal 5:22 staan is die selflose liefde waarvan 1 Kor 13 praat. Die res van die tyd gesels die kinders dan in hulle groepe oor wat hierdie soort selflose liefde dan vir ons beteken en van ons vra.
Hier is die Video Clip wat ons gebruik het om selflose liefde aan die kinders te demonstreer:
JEUGLES – Vrugte van die Gees – LIEFDE
Ysbreker – Liefde
4. SONDAGSKOOL LES: Vreugde en Vrede
Ons begin die les met “happy face musical chairs” en verduidelik aan die kinders dat die Vrug van die Gees – Vreugde en Vrede van die Heilige Gees af kom, en dat dit nie ‘n menslike emosie is wat van besittings en omstandighede afhanklik is nie.
Die pragtige gelykenis van die verlore seun soos gevind in Luk 15:11-31, word gebruik om die Vrug van Vreugde aan die kinders te verduidelik.
Daarna word Filippense 4:6-7 saam met die koeldrankblikke illustrasie gebruik om die Vrug van Vrede aan die kinders te verduidelik.
Hier is die Video Clip wat ons tydens hierdie les gebruik het:
JEUGLES – Vrugte van die Gees – Vreugde en Vrede
5. SONDAGSKOOL LES: Geduld en Selfbeheersing
Hierdie les verloop so bietjie anders as die vorige lesse oor die Vrugte van die Gees. Die hele les sentreer rondom die ysbreker waarvoor ons die kinders 30 minute tyd gee.
Ons gee vir elke groep ‘n klomp LEGO blokkies wat in ‘n blok ys gevries is. Hulle taak is om dit te ontvries (mag nie onder water sit, of dit stukkend gooi nie), en ‘n vervoermiddel daaruit bou. Alles moet binne 30 minute gebeur.
Die omstandighede is perfek om ongeduldig te raak en jou selfbeheersing te verloor, want om alles te kroon is dit nog winter ook, wat hierdie taak nog moeiliker maak.
Wanneer die ysbreker voltooi is gesels ons dan oor geduld en selfbeheersing en dat dit soos al die ander Vrugte NIE van jou omstandighede afhang nie, maar dat dit deur die Heilige Gees vir jou geleer word.
JEUGLES – Vrugte van die Gees – Geduld en Selfbeheersing
6. SONDAGSKOOL LES: Vriendelikheid en Goedhartigheid
Ons begin die les met die ‘thumbs up’ speletjie, ons lees ‘n stelling en die kinders moet besluit of dit deel is van vriendelikheid en goedhartigheid d.m.v ‘thumbs up’ of ‘thumbs down’.
Daarna is dit die pragtige demonstrasie waaraan die kinders deelneem met die rooi hartjies wat gefrommel en dan geskeur word soos scenarios van onvriendelikheid gelees word. Die kinders moet dan probeer om die hartjies weer aanmekaar te plak.
Die les sluit dan af met ‘n illustrasie van hoe ek die wêreld om my kan verander deur die vrugte van Vriendelikheid en Goedhartigheid.
JEUGLES – Vrugte van die Gees – Vriendelikheid en Goedhartigheid
7. SONDAGSKOOL LES: Getrouheid en Nederigheid
Hierdie is ‘n reeks vir die Senior Sondagskool groep oor die Vrugte van die Gees. Hierdie is die sewende en laaste les in die reeks en hier behandel ons die volgende vrugte van die Gees soos ons dit in Gal 5:22 kry – GETROUHEID EN NEDERIGHEID.
Ons begin die les met ‘n “klein belofte – groot belofte” speletjie en met ‘n hindernisbaan. Die verhaal van Job wat aan God getrou was ten spyte van sy omstandighede word gebruik om hierdie vrug aan die kinders te verduidelik.
Vir die vrug van nederigheid word Jesus as voorbeeld gebruik en ‘n “loop op eiers speletjie”.
JEUGLES – Vrugte van die Gees – Getrouheid en Nederigheid
8. SONDAGSKOOL LES: Vrug van die Gees GEBEDSAAND
JEUG GEBEDSAAND – Vrugte van die Gees PDF
Geduld – Tangram WORD
Volg die skakel hieronder na die Kinderkerk Lesreeks oor die Vrugte van die Gees:
17/12/2018 in Sondagskool lesse Snr.. Sleutelwoordw:Sondagskool Lesreeks: Vrugte van die Gees
Sondagskool les: Vrugte van die Gees Snr.
Sondagskool Les: 1. Inleiding – Vrugte van die Gees
Sondagskool les: 1. Inleiding – Gawes van die Heilige Gees Snr.
← Poppekas: Boelies
Kinderkerk Lesreeks: Vrugte van die Gees →
One thought on “Sondagskool Lesreeks: Vrugte van die Gees Snr.”
Terug pieng: Kinderkerk Lesreeks: Vrugte van die Gees |
Kategoriee Kies Kategorieë Algemene Hulpbronne (5) Bekering (3) Bybel Aktiwiteite (13) Bybel Speletjies (24) Bybelvasvra (9) Die Bybel – Kinderkerk Lesreeks (21) Die Bybel – Sondagskool Lesreeks (19) Drie-Eenheid (3) fan or follower (1) Funaande (21) Gawes van die Gees – Kinderkerk Lesreeks (4) Gawes van die Gees – Sondagskool Lesreeks (4) Gebedsaande (14) Geloof (3) God die Vader (5) Halloween (3) Heilige Gees – Kinderkerk Lesreeks (4) Heilige Gees – Sondagskool Lesreeks (7) Hemelvaart (6) Huisgodsdiens / Huisgeloof (12) Identiteit in Christus – Kinderkerk Lesreeks (14) Identiteit in Christus – Sondagskool Lesreeks (13) Internet Hulpbronne (25) Jesus (9) Jeug Alpha: Kinderkerk (6) Jeug Alpha: Sondagskool (7) Kersfees (30) Kinderkerk (8) Kinderkerk Gebedstasies (5) Kinderkerk Lesse (21) Leef soos Daniël – Kinderkerk Lesreeks (5) Leef soos Daniël – Sondagskool Lesreeks (6) Leier Toerusting (3) Moedersdag (7) Nagmaal (3) Paasfees (30) Pinkster (9) Poppekas (8) Praise and Worship (9) Saalbyeenkomste (18) Sleutelgedagtes (23) Sondagskool (8) Sondagskool lesse Jnr. (8) Sondagskool lesse Snr. (38) Sout vir die Aarde – Kinderkerk Lesreeks (6) Sout vir die Aarde – Sondagskool Lesreeks (3) Speletjies (34) Stories (29) Vadersdag (7) Vrugte van die Gees – Kinderkerk Lesreeks (7) Vrugte van die Gees – Sondagskool Lesreeks (9) Walk through the Bible – Kinderkerk Lesreeks (8) Walk through the Bible – Sondagskool Lesreeks (8) Wapenrusting (2) Wees Lig (2)
Sluit aan by 273 ander intekenaars